96/202/EY: Komission päätös, tehty 4 päivänä maaliskuuta 1996, määräaikaisen kokeen järjestämisestä soijan siementen sisältämien roskien enimmäispitoisuuden osalta



Virallinen lehti nro L 065 , 15/03/1996 s. 0039 - 0040



KOMISSION PÄÄTÖS, tehty 4 päivänä maaliskuuta 1996, määräaikaisen kokeen järjestämisestä soijan siementen sisältämien roskien enimmäispitoisuuden osalta (96/202/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 a artiklan, sekä katsoo, että direktiivissä 69/208/ETY säädetään nykyisin käytettävien kansainvälisten koemenetelmien mukaisesti määritettyyn soijan siementen roskien enimmäispitoisuuteen sovellettavista laatuvaatimuksista, nämä laatuvaatimukset on vahvistettu taudinaiheuttajien Phialophora gregata ja Phytophthora megasperma f. sp. glycinea aiheuttaman saastumisvaaran vähentämiseksi, nykyisin käytettävien kansainvälisten koemenetelmien mukaisesti roskien määritelmään sisältyvät "sellaiset rikkoutuneiden tai vahingoittuneiden siementen palaset, joiden koko on enintään puolet alkuperäisen siemenen koosta", nykyisen tieteellisen tietämyksen mukaisesti edellä mainitun roskien aineosan ei pitäisi aiheuttaa kyseisten haitallisten organismien aiheuttamaa saastumisvaaraa, komission päätöksellä 92/213/ETY (2) järjestettiin tarkemmin määritellyin edellytyksin määräaikainen koe, jonka tarkoituksena oli etsiä parempia vaihtoehtoja nykyisille säännöksille soijan siementen sisältämien roskien enimmäispitoisuuden osalta, tämä koe päättyi 30 päivänä kesäkuuta 1995, tämän kokeen tulokset eivät olleet lopullisia, ja tämän vuoksi on suotavaa jatkaa koetta samoin edellytyksin, on suotavaa lisätä myös kolmansissa maissa korjatut siemenet tämän päätöksen soveltamisalaan, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Toteutetaan yhteisön laajuisena määräaikainen koe tämän päätöksen 2 artiklassa täsmennetyin edellytyksin sen selvittämiseksi, onko soijan siemeniin sovellettavia laatuvaatimuksia tai muita edellytyksiä muutettava direktiivin 69/208/ETY liitteessä II olevan I jakson 3 kohdan C osan c alakohdassa tarkoitettujen roskien painoprosentin osalta siten, ettei enää oteta huomioon aineosaa nimeltään "sellaiset rikkoutuneiden tai vahingoittuneiden siementen palaset, joiden koko on enintään puolet alkuperäisen siemenen koosta". 2 artikla Edellä 1 artiklassa tarkoitetut edellytykset ovat seuraavat: a) roskia koskevaan laatuvaatimukseen eivät sisälly sellaiset rikkoutuneiden tai vahingoittuneiden siementen palaset, joiden koko on enintään puolet alkuperäisen siemenen koosta; b) siemeniä virallisesti tarkastettaessa siemenet ja muut ainesosat on punnittava erikseen, jollei roskien kokonaismäärä ole alle 0,3 %; c) siemeneriin on liitettävä virallinen määritystodistus, jossa esitetään b alakohdassa tarkoitetun punnituksen tulokset; d) direktiivissä 69/208/ETY kuvaillussa virallisessa etiketissä tai kolmansien maiden osalta OECD-etiketissä on oltava tämän päätöksen numero sanoja "ETY:n säännöt ja laatuvaatimukset" jäljessä. Vaihtoehtoisesti tämän päätöksen numero voi käydä ilmi mistä tahansa muusta virallisesta asiakirjasta, joka on siemenerän mukana; e) varmentavat viranomaiset valvovat koetta; f) mainitun kokeen jälkeen virallisesti varmennetuista siemeneristä otettuja näytteitä on toimitettava yhteisön vertailukokeisiin. 3 artikla 1. Kaikki jäsenvaltiot voivat osallistua kokeeseen. 2. Jäsenvaltioiden on ilmoitettava komissiolle päätöksestään osallistua kokeeseen. 3. Koe päättyy 30 päivänä kesäkuuta 1998. Jäsenvaltio voi päättää lopettavansa kokeeseen osallistumisen tätä aikaisemmin. 4. Jäsenvaltioiden on ennen kunkin vuoden loppua esitettävä komissiolle ja muille jäsenvaltioille kertomus kokeen tuloksista ja töiden edistymisestä. 4 artikla Tämä päätös on osoitettu kaikille jäsenvaltioille. Tehty Brysselissä 4 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 169, 10.7.1969, s. 3 (2) EYVL N:o L 91, 15.4.1993, s. 27